Маці вязьня Паўла Севярынца Тацяна месяц таму падавала скаргу ў пракуратуру на тое, што яе сыну не дазваляюць спаткацца з адвакатам. Павал знаходзіцца ў амэрыканцы з 19 сьнежня, 29-га яму выставілі абвінавачаньне ва ўдзеле ў масавых беспарадках, але з таго часу — ніводнага сьледчага дзеяньня з удзелам адваката і проста канфэдыцыйныя сустрэчы з адвакатам забароненыя. Тацяна Севярынец атрымала ліст з пракуратуры, што яе скарга перасланая ў КДБ. 16 лютага жанчыне адносна скаргі пазваніў супрацоўнік КДБ.